b'\n_START_ARTICLE_\nMonografia\n_START_PARAGRAPH_\nUna monografia (del grec cl\xc3\xa0ssic, "un escriptor" o "escrit \xc3\xbanic") \xc3\xa9s un treball d\'escriptura sobre tema concret. La monografia \xc3\xa9s a un document que tracta una tem\xc3\xa0tica en particular fent servir diverses fonts compilades i processades per un o diversos autors. Una monografia generalment t\xc3\xa9 diversos punts de vista sobre el tema tractat, i tamb\xc3\xa9 pot estar influenciada per les arrels culturals del seu autor, aconseguint aix\xc3\xad una riquesa m\xc3\xa9s gran (i clarament diferent) que si es prengu\xc3\xa9s la informaci\xc3\xb3 d\'una enciclop\xc3\xa8dia, per exemple. \xc3\x89s per aquesta ra\xc3\xb3, que si b\xc3\xa9 la diversitat cultural trobada en els continguts resulta molt atractiva, tamb\xc3\xa9 s\'aconsella prendre-la com una font d\'informaci\xc3\xb3 addicional a altres tipus de bibliografia. Hom parla de monografia cient\xc3\xadfica quan tracta de temes concernents a la ci\xc3\xa8ncia, de monografia period\xc3\xadstica \xc3\xa9s aquella que parla temes de filosofia i \xc3\xa8tica generalment o monografia general quan reflecteix qualsevol tema que pugui ser d\'inter\xc3\xa8s, i el seu contingut pot variar.\n_START_SECTION_\nDefinici\xc3\xb3\n_START_PARAGRAPH_\nSegons la norma ISO-5127-2 (Proyecto de norma espa\xc3\xb1ola PNE 50-113/2): \xe2\x80\x9cpublicaci\xc3\xb3 monogr\xc3\xa0fica \xc3\xa9s aquella que cont\xc3\xa9 text, il\xc2\xb7lustracions o les dues coses en una forma literalment llegible, que es presenta completa en un sol volum o ha de ser complementada en un nombre indefinit de volums, i cont\xc3\xa9 un estudi detallat i complet d\'una mat\xc3\xa8ria determinada des del punt de vista del contingut\xe2\x80\x9d. Segons Mart\xc3\xadn Vega (1995): \xe2\x80\x9cEs un estudio espec\xc3\xadfico sobre un tema concreto dentro de una disciplina o materia, que agota el tema en s\xc3\xad mismo, es decir, que no tiene prop\xc3\xb3sito de continuaci\xc3\xb3n, e impreso en uno o muy pocos vol\xc3\xbamenes\xe2\x80\x9d._NEWLINE_Les monografies s\xc3\xb3n estudis espec\xc3\xadfics d\'una part de la ci\xc3\xa8ncia, una disciplina o un tema, en qualsevol tipus de suport, concebuts d\'acord amb el pla intel\xc2\xb7lectual de l\'autor o autors.\n_START_SECTION_\nSuports\n_START_PARAGRAPH_\nEl suport tradicional del llibre \xc3\xa9s el format impr\xc3\xa8s en qu\xc3\xa8 informaci\xc3\xb3 i suport s\xe2\x80\x99identifiquen. Actualment, amb els nous entorns digitals sorgeixen formats nous, el llibre electr\xc3\xb2nic o digital, amb possibilitat de fragmentaci\xc3\xb3 per parts o cap\xc3\xadtols accessibles des d\'Internet. Malgrat que la Xarxa s\xe2\x80\x99ha anat poblant de llibres digitals, les estad\xc3\xadstiques mostren que el llibre es continua comercialitzant i llegint en format paper.'